एक महीने पहले नेतन्याहू ने बर्खास्त किया था, लेबनानी हमलों के बाद मजबूरन बुलाया
Israel Defence Minister Yoav Gallant इजराइल की प्रधानमंत्री बेंजामिन नेतन्याहू ने योव गैलेंट को फिर डिफेंस मिनिस्टर बना दिया था।
इजराइल की प्रधानमंत्री बेंजामिन नेतन्याहू ने योव गैलेंट को फिर डिफेंस मिनिस्टर बना दिया था। एक महीने पहले योव को इसलिए बर्खास्त किया गया था, क्योंकि उन्होंने प्रधानमंत्री के ज्यूडिशियल रिफॉर्म्स का विरोध किया था।
अब इजराइल और लेबनान के बीच तनाव बढ़ गया है, लिहाजा योव को फिर कैबिनेट में जगह दी गई है। मीडिया रिपोर्ट्स के मुताबिक, योव दोबारा डिफेंस मिनिस्टर बनने के लिए तैयार नहीं थे। खुद प्रधानमंत्री ने उन्हें मनाया। सीरिया, लेबनान के साथ फिलिस्तीनी आतंकी संगठन भी इजराइल पर हमले कर रहा है।
दो और मौतें
इजराइल पर हमले जारी हैं। रमजान के पवित्र महीने में भी ये थम नहीं रहे हैं। सोमवार को एक लड़के के साथ ही एक महिला की भी मौत हो गई। इस महिला की दो बेटियां पिछले हफ्ते मारी गईं थीं। बुधवार को इजराइली पुलिस ने अल-अक्सा मस्जिद में कार्रवाई की थी। इसके बाद लेबनान की तरफ से 34 रॉकेट इजराइल पर दागे गए थे।
इजराइली फौज का आरोप है कि यह रॉकेट हमले हकीकत में फिलिस्तीनी आतंकी संगठन हमास कर रहा है। इसके बाद इजराइल ने फिलिस्तीन के कब्जे वाले गाजा और लेबनान में जबरदस्त हवाई हमले किए। प्रधानमंत्री नेतन्याहू ने कहा- कोई ये गलतफहमी न पाले कि वो लेबनान में छिपकर इजराइल पर हमले कर सकता है।
गैलेंट ही जरूरी क्यों
नेतन्याहू के लिए इस बार राह आसान नहीं
इजराइल में चार महीने पहले बेंजामिन नेतन्याहू फिर सत्ता में आए हैं। इसे इजराइल में अब तक की सबसे कट्टरपंथी सरकार कहा जा रहा है। गठबंधन सरकार में शामिल दूसरी पार्टियां वेस्ट बैंक या पश्चिमी किनारे से फिलिस्तीनियों की बस्तियां मिलिट्री की मदद से हटाना चाहती हैं। इससे दोनों देशों के बीच संघर्ष और बढ़ गया। इसके बाद से इजराइली हमले भी बढ़े हैं। इजराइली रेड में 1 जनवरी 2023 से अब तक 43 लोगों की मौत हो चुकी है।